## Pravilnik o kabelskoj televiziji

### NN 83/1995 (18.10.1995.), Pravilnik o kabelskoj televiziji

# MINISTARSTVO POMORSTVA, PROMETA I VEZA

Na temelju članka 15. stavka (4) Zakona o telekomunikacijama ("Narodne
novine", broj 53/94), ministar pomorstva, prometa i veza, donosi

## PRAVILNIK

### O KABELSKOJ TELEVIZIJI SADRŽAJ PRAVILNIKA

Članak 1.

Ovim se pravilnikom utvrđuju načela i tehnički uvjeti za ustrojstvo,
izgradnju, održavanje i uporabu kabelske televizije kao javnih telekomunikacija
kojima se prenosi zvuk, slika i drugi signali do korisnika putem kabelskog
sustava (u daljnjem štivu: KTV).

POJMOVI

Članak 2.

Značenje pojmova što se upotrebljavaju u ovom pravilniku. Glavna postaja
Radio ili televizijski studio ili središnje mjesto za prijam, pretvorbu
i distribuciju radio i televizijskih signala.

Postaja naselja: Mjesto gdje se kabelska mreža, koja dolazi iz glavne
postaje razdjeljuje na čitavo naselje do distribucijskih središta.

Distribucijsko središte: Mjesto gdje se sekundarna mreža, koja dolazi
od postaje naselja razdjeljuje na mrežu do stambenih i poslovnih objekata
(distribucijska mreža).

Priključak objekta: Mjesto gdje se priključuje kabel koji dolazi iz
distribucijskog središta u stambeni i poslovni objekt.

Priključak korisnika: Priključak stana ili poslovne prostorije na kabelsku
televiziju u stambenom i poslovnom objektu.

Linijska oprema: Sustav uređaja za prijenos radio i televizijskih signala
preko kabelske mreže.

Primarna mreža: Kabelska mreža s linijskom opremom od glavne postaje
do postaje naselja.

Sekundarna mreža: Kabelska mreža od postaje naselja do distribucijskih
središta.

Distribucijska mreža: Kabelska mreža od distribucijskog središta do
stambenih i poslovnih objekata.

Tranzitna komutacija: Komutacija koja se odvija unutar tranzitnog područja,
koje obuhvaća županiju ili veće područje.

Krajnja ili pristupna komutacija: Komutacija, koja se odvija u okviru
krajnjeg ili pristupnog područja, koje obuhvaća područje izravnog pristupa
korisnika.

Multipleksor: Pretplatnički stupanj, koji pretplatnicima omogućuje komunikaciju
prema centrali višega ranga uz smanjenje broja vodova.

Demultipleksor: Stupanj, koji signale iz multipleksora prilagođuje za
odvijanje prometa preko centrale.

Razdjelnik: Mjesto, gdje se razmještaju dolazni i odlazni vodovi radi
odvijanja prometa preko centrale.

USTROJSTVO

Članak 3.

(1) Osnovni ustroj KTV-a čini glavna postaja, postaja naselja, distribucijsko
stedište i priključci korisnika, povezani s kabelskom mrežom i pripadnom
linijskom opremom. Kabelska mreža se dijeli na primarnu, sekundarnu i distribucijsku
mrežu. U slučaju poslovnog ili stambenog objekta iz članka 10. Zakona o
telekomunikacijama distribucijska mreža se proteže do priključne kutije
u tom objektu.

(2) Ako KTV, u svezi s načinom uporabe pokraj uredaja za pretvorbu,
prijenos i distribuciju kanala sadrži i komulaciju s pripadnim uređajima
kao za multipleksiranje i demultipleksiranje, komunitacija može biti tranzitna
i krajnja ili pristupna.

IZGRADNJA,ODRŽAVANJE I UPORABA

Članak 4.

(1) KTV se izgrađuje, održava i upotrebljava u skladu s normama i preporukama
iz članka 4. stavka (1) Zakona o telekomunikacijama, te u skladu s tehničkim
uvjetima i uvjetima uporabe koji se donose za KTV na temelju članka 4.
stavka 5. istog zakona.

(2) Prigodom izgradnje kabelske mreže za KTV treba dati prednost uporabi
svjetlovoda poglavito prigodom izgradnje primarne i sekundarne mreže (fibre
to the curb), a prema mogućnosti i do korisničkog priključka (fibre to
the home).

(3) Prigodom izgradnje kabelske mreže za KTV (zajedno s distribucijskom
mrežom), kada je potrebito zbog tehničkih i gospodarskih razloga, može
se upotrijebiti i bežični način prijenosa.

(4) KTV na višoj razini od razine grada i naselja i radi prijenosa na
međunarodnim relacijama oslanja se na telekomunikacijsku mrežu Hrvatske
pošte i telekomunikacija - HPT u skladu s odredbom iz članka 14. stavka
7. Zakona o telekomunikacijama na način da je gospodarski opravdano.

(5) Ako se KTV ne izgraduje kao samostalan sustav (CaTV

- Cabel Television) može se izgrađivati i upotrebljavati u sklopu digitalne
mreže integriranih usluga (ISDN - Integrated Services Digital Network)
i u sklopu širokopojasne digitalne mreže integriranih usluga (B-ISDN -
Broadband Integrated Services Digital Network), ili na drugi način, u okviru
javnih telekomunikacija HPT-a sukladno odredbi iz danka 12. stavak 1. i
članku 73. stavak 2. Zakona o telekomunikacijama.

STUPANJE NA SNAGU

Članak 5.

Ovaj pravilnik stupa na snagu osmi dan od dana objave u "Narodnim
novinama".

Klasa:011-01/95-02/68

Urbroj: 530-07-95-2

Zagreb, 9. listopada 1995.

Ministar

Ivica Mudrinić, dipl. ing. el. v. r.

Pravilnik, NN 83/1995-1362
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)